== Ægteskabet med Jane Seymour og politik i ind- og udland ==
[[Fil:Hans_Holbein_the_Younger_-_Jane_Seymour,_Queen_of_England_-_Google_Art_Project.jpg|thumb|[[Jane Seymour]] der kunne levere Kong Henrik 8. sin eftertragtede mandlige arving]]
Dagen efter at [[Anne Boleyn|Anne]] blev henrettet i 1536, forlovede Henrik sig med [[Jane Seymour]], der indtil da havde været en af dronning Anne Boleyns [[hofdame]]r. 10 dage efter blev de gift.<ref>Scarisbrick, J. J. (1997). ''Henry VIII'' (2 ed.). Yale University Press, side 350</ref> Jane Seymour gjorde, hvad ingen af Henriks koner før eller siden var i stand til: fødte en dreng og en arving. 12. oktober 1537 fødte Jane Seymour prins Edward, der senere skulle blive [[Edvard 6. af England|Kong Edvard 6.]]<ref>Scarisbrick, J. J. (1997). ''Henry VIII'' (2 ed.). Yale University Press, side 353</ref> Imidlertid var fødslen hård, og Jane døde 24. oktober 1537 og blev begravet i [[Windsor (England)|Windsor]].<ref>Scarisbrick, J. J. (1997). ''Henry VIII'' (2 ed.). Yale University Press, side 355</ref> Glæden over tronarvingen blev altså til sorg. Henrik kom sig imidlertid hurtigt over sorgen.<ref>Elton, G. R. (1977). ''Reform and Reformation: England, 1509–1558''. Edward Arnold, side 275</ref> Der blev sat initiativer i gang for at finde Henrik en ny kone, hvilket gjorde, at [[Thomas Cromwell, 1. jarl af Essex|Cromwell]] og andre fra hoffet forhandlede med forskellige repræsentanter fra de europæiske fyrste- og kongefamilier.<ref>Scarisbrick, J. J. (1997). ''Henry VIII'' (2 ed.). Yale University Press, side 355-356</ref>
Religion Historie